Sir el ze un apełativo onorìfego doparà in tanti paezi anglòfoni par tratar parlar co un omo, de sòłito de status sociałe o grado miłitare superiore, sensa doparare el so nome de batézemo o cognome. El ze de frecuente doparà inte ła corispondensa formałe . L'ecuivałente femenin del tèrmano el ze "ma'am" o "madam" Inte el cazo de fémana no maridada o de dona zóvane se prefarise el dòparo de "miss". In pì, in Austràlia, a łe insegnanti de ła scoła superiore se ghe volta paroła col tèrmano "miss" anca se łe ze maridae. Come l'anàłogo tìtuło onorìfego vèneto sier, ser, sire o l'antigo e erlevado mesier, el ze senpre seguio dal nome e no dal cognome. Inte el Regno Unio e inte el Commonwealth de łe nasion el ze anca un tìtuło onorìfego che el se prezenta davanti al nome de chi che el ze cavałiere de l'Órdene de ła Jaretiera o del Cardo , o baroneto, o Knight Bachelor. El tèrmano ecuivałente par na dona cavałiera el ze . A ła mojere de un cavałiere ghe conpete l'apełativo de .